CELEX: 62011TN0516
Language: sk
Date: 2011-09-22 00:00:00
Title: Vec T-516/11: Žaloba podaná 22. septembra 2011 — MasterCard a i./Komisia

26.11.2011   
            
            
               SK
            
            
               Úradný vestník Európskej únie
            
            
               C 347/40
            
         Žaloba podaná 22. septembra 2011 — MasterCard a i./Komisia
   (Vec T-516/11)
   2011/C 347/72
   Jazyk konania: angličtina
   
      Účastníci konania
   
   
      Žalobcovia: MasterCard, Inc. (Wilmington, Spojené štáty); MasterCard International, Inc. (Wilmington); a MasterCard Europe (Waterloo, Belgicko) (v zastúpení: B. Amory, V. Brophy a S. McInnes, advokáti)
   
      Žalovaná: Európska komisia
   
      Návrhy
   
   Žalobcovia navrhujú, aby Všeobecný súd:
   
               —
            
            
               vyhlásil žalobu za prípustnú,
            
         
               —
            
            
               zrušil v celom rozsahu zamietavé rozhodnutie Komisie z 12. júla 2011 založené na výnimkách uvedených v článku 4 ods. 2 prvej zarážke a článku 4 ods. 3 prvom pododseku nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331) a
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby, žalobcovia uvádzajú dva žalobné dôvody.
   
               1.
            
            
               Prvý žalobný dôvod sa zakladá na porušení článku 4 ods. 3 a článku 8 ods. 1 nariadenia (ES) č. 1049/2001 tým, že:
               
                           —
                        
                        
                           Komisia nepreukázala, že podmienky uvedené v článku 4 ods. 3 prvom pododseku nariadenia (ES) č. 1049/2001 sú splnené,
                        
                     
                           —
                        
                        
                           skutočnosti, o ktoré sa Komisia opierala, sú zo skutkového hľadiska nepresné, a
                        
                     
                           —
                        
                        
                           existuje prevažujúci verejný záujem na zverejnení dokumentov, ktoré predložil EIM Business and Policy Research v rámci štúdie o „Nákladoch a prínosoch prijatia rôznych spôsobov platby pre obchodníkov“ (COMP/2009/D1/020).
                        
                     
         
               2.
            
            
               Druhý žalobný dôvod sa zakladá na tom, že Komisia sa dopustila nesprávneho právneho posúdenia, keď porušila článok 4 ods. 2 prvú zarážku a článok 8 ods. 1 nariadenia (ES) č. 1049/2001 tým, že:
               
                           —
                        
                        
                           Komisia nepreukázala, že podmienky uvedené v článku 4 ods. 2 prvej zarážke nariadenia č. 1049/2001 sú splnené,
                        
                     
                           —
                        
                        
                           skutočnosti, o ktoré sa Komisia opierala, neboli dôveryhodné, a
                        
                     
                           —
                        
                        
                           existuje prevažujúci verejný záujem na zverejnení dokumentov, ktoré predložil EIM Business and Policy Research.